માનવમિત્ર, ગાંધીનગર : ગુજરાતમાં શિક્ષણ ખાડે ગયું છે અને પ્રાઈવેટ સ્કૂલોના માંધાતાઓ બેફામ થયા હોય અને શિક્ષકોની ભરતીમાં ગણિત અને વિજ્ઞાન ભણાવતા શિક્ષક માત્ર સ્નાતક તથા બી.એડની કોઈ ડીગ્રી ન હોવા છતાં સરકારી નિતિ-નિયમોનો છડે આમ ભંગ કરીને ભર્તી કર્યા બાદ વિદ્યાર્થીને જે પરિસ્થિતિમાં હેરાન થવું પડે છે, ત્યારે ઘણીવાર વિદ્યાર્થીઓના અભ્યાસ સાથે ચેડા થયેલ હોવાનું પણ ફલીત થતું હોય છે. આ સમગ્ર પ્રકરણમાં કોઈ કારણસર ચાલુ પીરીયડે એક વિદ્યાર્થીને શાળામાં મુર્ગો બનાવ્યા બાદ તે અવસ્થામાં વિદ્યાર્થીને ચકકર આવી જતાં તે પડી ગયેલ તે વખતે જ શિક્ષકે તેને છુટું ડસ્ટર મારતાં વિદ્યાર્થીને મોટી ઈજા થયેલ. જેના કારણે વિદ્યાર્થીના વાલીએ આ બાબતે સ્કૂલના આચાર્યને જાણ કરીને આ શિક્ષક સામે પગલાં લેવાનું કહેતા આચાર્યે વાલીને રોકડ પરખાવ્યું કે, થાય તે કરી લો.! આવો શબ્દ વાપરતાં વાલી સ્તબ્ધ બની ગયેલ અને બાદમાં ગ્રાહક તકરાર નિવારણ ફોરમ,ગાંધીનગરની કોર્ટમાં અને આ અંગે સ્કૂલ સામે આર.ટી.આઈ.થી માંડીને જીલ્લા પંચાયત સુધી ફરીયાદ કર્યા બાદ આખરે કન્ઝયુમર કોર્ટે ફેંસલો કરતાં આ પ્રકરણની ભારે ચર્ચા થવા પામી હતી.